Ergene

Ergene (bulgarsk: Ергене, gresk: Agrianes, tyrkisk: Ergene Nehri) er ei elv i den europeiske delen av Tyrkia. Den er ei venstre sideelv til Maritsa, og er 283 km lang, med et nedbørfelt på 17 323 km² og en middelvannføring på 27,5 m³/s. Elva har utspring i den sørlige delen av Strandzja-fjellene, og renner derfra mot vest og sørvest gjennom et bredt og åpent dalføre. Elveløpet er svært svingete, og den nederste delen av elva er i stor grad kanalisert og rettet ut. Samløpet med Maritsa ligger 20 meter over havet, på grensa mellom Tyrkia og Hellas, 12 km nord for byen İpsala.

 Eksterne lenker 
 Determination of Land Data of Ergene Basin, Science Alert Journal (engelsk)
 Maritza-Evros-Meric Sub-basin with Arda and Ergene rivers, UNESCO Chair/International Network of Water-Environment Centres for the Balkans (INWEB) (engelsk)

Kategori:Elver i Tyrkia
Kategori:Nedbørfelt til Middelhavet
Kategori:Kırklareli (provins)
Kategori:Tekirdağ (provins)